Deg umnar ar daxel yella udaynin nettara deg-s tayuga, aserdun, tella tkanna nettara deg-s isɣaren, deg agens yella lkanun nessaɣay deq-s lɛafya nessewway deg-s lqut, nesɛa amruj deg agens anda neẓẓad nettara tissirt,ad nexdem alemsir ad neqqim ad nzed. Tissirt-a tesɛa aɣraf n wadda, aɣraf n ufella, tesɛa yiwen n usɣar di tlemmast neqqar-as tamarnuyt.Yella ddekkan anda nettarra ikufan njemmaɛ deg-sen nnaɛma, aman di tsebbalt, tasebbalt nxeddem-it s talaxt. Ma yella d azemmur ad nelqeḍ alamma d tameddit ad t-id-nawi deg ucwari. Ma yella d nnaɛma deg ikufan nxeddem-iten s wakal akked walim mi ten-nexdem nsellek-iten ad as-nnar tumyilt ttɣaman di cebḥanen.Ma yella d zzit di leqṣeḍ uqellal.